#посмотрим_сколько_здесь_умеют_читать_на_адыгэбзэ

Адыгэ лъэпкъ Iуэху къезыхуэкIыу жызыIэхэм захуэзгъазэу

Ди блэкIар вгъэныщкIуурэ фешакъэ?
Ди къэкIуэнум хъунти фегупсыс.
Фыщысыху, вгъеижу тфIэкIуэдахэр,
ЗэрисыкIыр флъагъукъэ къытхуэнахэр?
 
Ди блэкIам къытхуигъэна жылакIэм
КIэ ирату бийхэр холэжьыхь,
Зэраушту дэ ди щIэблэ мащIэр,
Хьэршым я псэ тIэкIухэр хошыпсыхь.
 
ДыщысыхукIэ тфIэкIуэдам хуэщыгъуэу,
Ди къэкIуэнум кхъэдэкI худощIыж.
ГъуэрыгъуапщкIуэ джэгуу къащымыхъуу,
Лъэпкъ и къуэпсыр бийхэм ягъэгъуж.
 
Маржэ, хъунум нобэ зыкъэфIэти,
Фэ фи псалъэр жыр лэныстэу вгъабзэ,
Ди сабийхэр нобэ зэзыуштхэм,
ФеIущэкIыурэ, вгъэлажьэ фи бзэр.

ЗЭГЪЭЩТОКЪУЭ Людэ
#усэхэр_АХЧ